Katerine Duska

Katerine Duska (gresk: Κατερίνα Ντούσκα, Katerína Dúska) er en gresk-kanadisk sanger og låtskriver. Hun representerte Hellas i Eurovision Song Contest 2019 med låten «Better Love».

Biografi 
Duska er født og oppvokst i Montréal i Canada, men bor nå i Athen i Hellas.

Hun fikk sitt musikalske gjennombrudd med singelen «One in a Million» og en coverversjon av «Do I Wanna Know» av Arctic Monkeys i 2014. Årsskiftet 2015–2016 slapp hun debutalbumet, Embodiment. Siden da har hun samarbeidet og opptrådt med artister som LP, Albin Lee Meldau, Tom Baxter, Yasmine Hamdan, Oddisee og Kadebostany. Hun har også opptrådt på scener, konserthus og festivaler over hele Europa, blant dem: The O2 Academy, Rockwave Festival, SNFCC, Megaron Concert Hall og Sofarsounds/Amnesty Internationals internasjonale festival Give a Home.

I 2018 opptrådte hun under en konsert i Konsertsalen i Athen, hvor hun fremførte sanger fra albumet – sanger komponert av den svenske låtskriveren Albin Lee Meldau. I september 2018 holdt de to en konsert sammen i Palace Garden i Athen. I desember 2018 holdt hun konsert sammen med den greske musikeren Petros Klampanis.

I februar 2019 besluttet den greske kringkasteren ERT at Duska skulle representere Hellas i Eurovision Song Contest 2019 i Tel Aviv i Israel. Sangen «Better Love» ble offentliggjort 6. mars 2019. Hun endte på 21. plass i finalen med 74 poeng.

Diskografi

Studioalbum

Singler

Referanser

Eksterne lenker 
 
 
 

Greske sangere
Deltakere i Eurovision Song Contest 2019
Personer fra Montréal